Je noch Waar sind au bsundrigi Mäss bruucht wore, am verbraitischte sind d Tuechmäss gsii, so z Sanggale, emene wichtige Ort vo de Liineindustri, wos nebet de gwönliche Ell no e Liibet-Ell zu 73,55xa0cm und e Wule-Ell zu 61,08xa0cm ggee het, wäred d Siide mit em französische Staab (frz. aune) zu 117,9xa0cm ghandlet woren isch. Im Usserrhodische hets dezue no e Bouwule-Staab zu 52,94xa0cm und e Mousseline-Staab zu 53,72xa0cm gee. Uuffällig isch, as scho de Fuess inere Stadt meriri Grössine het chöne haa, so hend z Lozern d Feldmesser und d Muurer nochem Lozärner Stadtfuess à 28,42xa0cm gmesse, d Zimmermane nochem Nürnberger Fuess à 30,38xa0cm und die andere Handwercher nochem Pariser Fuess à 32,48xa0cm. D Tuechmacher degege hend di Rhiiländisch Ell à 62,82xa0cm bruucht und die i Halb-Elle und Quart-Elle iitailt.